**Demetrio de Falero** (Δημήτριος ὁ Φαληρεύς), nado en Atenas no -350 e finado en -282, foi un político e filósofo ateniense pertencente á escola peripatética.

Traxectoria
-----------

O seu pai, Fanostrato, foi escravo de Timoteo e de Conón, así que non era de orixe nobre. Nacido no porto de Falero, educouse no Liceo de Aristóteles con Teofrasto e foi amigo de Menandro, o comediógrafo. Por mor da morte de Foción, tivo que ausentarse de Atenas ata que as cousas acougaron. Gobernou Atenas durante o período (-317 a -307), ata que o expulsaron cando en -307 a escuadra de Demetrio Poliorcetes tomou Atenas, refuxiándose primeiro en Tebas e despois á beira de Casandro de Macedonia, para ao fin terminar en Exipto, na corte de Ptolomeo I, quen o designou como primeiro bibliotecario da Biblioteca de Alexandría (ca. --297), que tiña dúas sedes: unha no Museion e a outra no Serapeo. Atribúese a Demetrio Falereo o aconsellar a Ptolomeo I a tradución da Biblia hebrea ao grego, a denominada tradución do Setenta ou *Septuaginta.* Volve caer en desgraza co rei Ptolomeo II e morreu no exilio despois do -283, como consecuencia da picadura dunha serpe.

Creou unha biblioteconomía baseada na mestura de dúas tradicións bibliotecarias: a occidental (baseada na organización e as tarefas) e a oriental (baseada nos aspectos formais).

A tradición bibliotecaria occidental recolle os atributos das bibliotecas da Academia de Platón e, sobre todo, o Liceo de Aristóteles. O aristotelismo postulaba como eixo fundamental das bibliotecas a súa conversión na «memoria do mundo»; é dicir, a misión do sabio-bibliotecario residía en reunir todos os libros (naquela época rolos) que abarcasen a totalidade do saber humano. Para iso, destináronse fortes sumas de diñeiro para adquirir o maior número de obras. Tamén se lexislou por decreto real que todos os barcos que atracasen en Alexandría tiñan que entregar todos os libros que levasen a bordo para que fosen copiados na biblioteca e, unha vez finalizada a tarefa, devolvíanse aos seus donos os duplicados.

Aristóteles estableceu que as bibliotecas tamén tiñan que ser «laboratorios editoriais» ou «de texto», é dicir, os bibliotecarios tiñan que establecer os autores que eran dignos de ser estudados e, por tanto, as súas obras debían ser reproducidas unha vez reelaboradas filoloxicamente.

O aristotelismo tamén achegou a organización por orde alfabética, refugando a orde cronolóxica, dividíndose así a idea de que unha biblioteca e un arquivo fosen a mesma institución.[cita []

A tradición bibliotecaria oriental que Demetrio adquiriu en Exipto baséase en aspectos formais fundamentais como o colofón. As obras, ao comporse de varios rolos, gardábanse dentro de caixas ou cestos de vimbia que á súa vez se colocaban en andeis encostados á parede ou en nichos. De cada caixa, colgaba unha tableta de arxila a modo de etiqueta (chamada colofón) onde se escribía o título da obra, unha breve descrición formal do documento que recollía o número de tabletas ou rolos que ocupaban e unha rudimentaria signatura. As bibliotecas orientais (Ebla por exemplo) xa posuían uns catálogos rudimentarios co fin de inventariar as coleccións e ordenalas segundo unha metodoloxía moi básica.

Froito destas dúas biblioteconomías, xurdirían as listas de materias-catálogos que se cristalizarían nos Pinakes, obra doutro bibliotecario de Alexandría: Calímaco de Cirene.

Notas
-----

1. ↑  Estrabón, 9.1.20
2. ↑  Plutarco, *Demetrius* 9; Diodoro Sículo, xx. 45

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Demetrio de Falero Modificar a ligazón no Wikidata*** |

### Bibliografía

* Demetrio / Longino. *Sobre el estilo / Sobre lo sublime*. Intr. trad. y n. de J. García López. Rev.: Carlos García Gual. Editorial Gredos. Madrid. ISBN 978-84-249-3519-1.
* Garrido Arilla, María Rosa. *Teoría e historia de la catalogación de documentos*. Síntesis. Madrid.
* Riaño Alonso, Juan José. *Poetas, filósofos, gramáticos y bibliotecario: origen y naturaleza de la antigua biblioteca de Alejandría*. Xixón: TREA.

### Outros artigos

* Carta de Aristeas
* Biblioteca de Alexandría

### Ligazóns externas

* Dióxenes Laercio: Vidas, opinións e sentenzas dos filósofos máis ilustres, V, 75 - 85 (Demetrio).
	+ Texto español na Biblioteca Virtual Miguel de Cervantes.
	+ Texto español en Wikisource.
		- Texto grego.
* *Sobre o estilo*, obra atribuída a Demetrio de Falero.
	+ Texto grego, con índice electrónico, no Proxecto Perseus. Empregando o rótulo activo "*loade*", que se acha na parte superior dereita, obtense axuda en inglés co vocabulario grego do texto.

|  |  |
| --- | --- |
| Control de autoridades | 
* Wd: Q313286
* WorldCat
* VIAF: 22955539
* BAV: ADV10200370
* BIBSYS: 95001153
* BMT: 170284
* BNE: XX1141622
* BNF: 121906097
* BRE: 1946536
* BVMC: 61362
* CANTIC: a1135821x
* CERL: cnp01233861
* CiNii: DA05289645
* DeutscheBio: 118677713
* EBID: ID
* FAST: 1815484
* GEC: 0021966
* GND: 118677713
* ICCU: MILV035134
* ISNI: 0000 0000 1355 8362
* LCCN: n81008008
* NDL: 00967435
* NKC: jn19981000929
* NLA: 35516646
* NLG: 17752
* NTA: 069976007
* OL: OL2593448A
* openMLOL: 20464
* PTBNP: 82898
* SELIBR: 258808
* SUDOC: 030505321
* Treccani: demetrio-falereo

 |